Chernobyl

Chernobyl er en britisk-amerikansk miniserie fra 2019 i fem episoder, skapt og skrevet av Craig Mazin og regissert av Johan Renck. Serien skildrer atomkraftulykken i Tsjernobyl, Sovjetunionen som inntraff i april 1986, og opprydnings- og sikrings arbeidet samt ulykkens konsekvenser.

Serien var en samproduksjon mellom det amerikanske fjernsynsselskapet HBO og den britiske kringkasteren Sky, og hadde premiere på HBO den 6. mai 2019.

Serien er inspirert av, og har gjenbrukt historier fra Svetlana Aleksijevitsjs dokumentarbok Bønn for Tsjernobyl, blant annet historien til Ljudmila, enken av brannmannen Vasiljev Ignatenko. Serien har fått ros for nøyaktig historisk korrekt gjenskaping av dagligliv og materiell kultur i 1980-tallets Sovjet. Men også fått kritikk for å gi feil inntrykk av hvordan Sovjetunionen ble styrt politisk.

Serieskaperne la ut en podcastserie hvor Mazin og Sagal blant annet diskuterte hvilke kunstneriske friheter de hadde tatt seg i å omforme de historiske begivenhetene til dramaserien.

Handlingsreferat 
I april 1986 eksploderer reaktor 4 ved Tsjernobyl atomkraftverk i nærheten av Pripyat i Ukraina. Ingeniør Anatoly Dyatlov avfeier alvorlighetsgraden av eksplosjonen, til tross for at reaktorkjernen har eksplodert. Nødetatene ankommer, uvitende om risikoen som består av atomavfall spredt etter eksplosjonen. En komite blir nedsatt, men forbyr evakuering fra området, og stopper all kommunikasjon til omverdenen for å hindre at nyhetene om eksplosjonen sprer seg.

På ordre fra Dyatlov  åpner Aleksandr Akimov og Leonid Toptunov vann-ventiler manuelt, for å oversvømme den skadde reaktoren. Men i den forbindelse blir de utsatt for dødelig radioaktiv stråling. Valery Legasov blir informert om hva som har skjedd, og blir beordret til Tsjernobyl for å gi teknisk råd til komiteen. I Minsk, Hviterussland syv timer etter eksplosjonen, oppdager kjernefysikeren Ulana Khomyuk en kraftig økning i radioaktiv stråling. Men hennes bekymringer blir ignorert av lokale myndigheter.

På sykehuset i Pripyat (nå overbelastet med pasienter som lider av Strålingssyke) finner Lyudmilla Ignatenko ut at ektemannen hennes, brannmann Vasily Ignatenko har blitt sendt til Moskva sammen med flere andre ARS-pasienter. Mikhail Gorbatsjov blir orientert av Valery Legasov om at hendelsen i Tsjernobyl er mye mer alvorlig enn først rapportert, og Legasov blir sendt dit sammen med Boris Shcherbina for å fastslå alvorlighetsgraden personlig. Militæret får beskjed om å forsøke å stoppe brannen med sand og bor.

En gruppe frivillige forsøker å  drenere alt vannet, men ytterligere problemer venter. Selv om kjelleren blir tømt for vann, begynner en kjernefysisk nedsmeltning og truer med å lekke inn i, og forurense, elvene Pripyat og Dnepr, den lokale vannforsyningen for 50 millioner mennesker - pluss avlinger og husdyr. Kullgruve-arbeidere fra Tula blir ansatt for å grave en tunnel, og installere en varmeveksler rett under kjernekraft-anlegget. I mellomtiden blir Khomyuk sendt til et sykehus i Moskva, hvor hun finner en lite samarbeidsvillig Dyatlov. Lyudmilla kommer seg inn på sykehuset for å være sammen med ektemannen sin, og kan se med hennes egne øyne hvordan Vasilys helse-tilstand stadig forverres. Khomyuk er vitne til at Lyudmilla kommer inn i Vasilys isolerte område, for å få kontakt med mannen sin. Hun truer med å avsløre sykehusets uaktsomhet. Men hun blir arrestert av KGB-agenter, som hadde fulgt etter henne. Legasov arrangerer hennes løslatelse.

Lyudmilla ser senere på ektemannen sin og flere andre nylig døde ARS-ofre senket ned i en massegrav, forseglet i en kiste av sink, og betong blir tømt over hele massegraven i forsøk på å hindre videre forurensning. Legasovs planer indikerer en større eksklusjonssone rundt hele området. Soldater blir også satt inn for å plukke opp innbyggere, og skyte dyr på grunn av trusselen om mulig forurensning. General Nikolai Tarakanov har ikke noe annet valg enn å be likvidatorer om å rydde rester fra taket for hånd, men de får bare 90 sekunder hver for å rydde taket på grunn av den store risikoen for stråling.

Khomyuk får tilgang til klassifiserte dokumenter, og identifiserer en påfallende lik hendelse fra 1975 ved Leningrad kjernekraftverk, som det viser seg at Legasov allerede visste om. Hun oppfordrer Legasov til å vitne under en eventuell rettssak mot Dyatlov og ledelsen ved kjernekraft-anlegget. Legasov vil også tale til Det internasjonale atomenergibyrået. Dyatlov og ett par komité-medlemmer skal stilles for retten for deres feilhåndtering av katastrofen. Shcherbina, Khomyuk og Legasov skal også vitne. Men en KGB-ansatt, Charkov, informerer Legasov privat om at vitnesbyrdet hans kommer til å bli avvist av sovjetiske myndigheter.

Rolleliste 
 Jared Harris − Valerij Aleksijevitsj Legasov, første assisterende direktør ved Kurtjatovinstitutet og en del av gruppen som undersøker Tsjernobylkatastrofen.
 Stellan Skarsgård − Boris Sjerbina, viseregjeringssjef for ministerrådet og leder for energiministeriet. Han får ordre av Kreml å lede regjeringskommisjonen i Tsjernobyl etter at katastrofen har inntruffet.
 Emily Watson − Uljana Jurevna Chomjuk, (fiktiv) sjefsfysiker ved det hviterussiske atomenergiinstituttet, som blir medlem i gruppen som undersøker katastrofen.
 Jessie Buckley − Ljudmila Ignatenko, Vasilij Ignatenkos ektefelle.
 Adam Nagaitis − Vasilij Ignatenko, en 25-årig brannmann som bor i Pripjat.
 Paul Ritter − Anatolij Djatlov, assisterende sjefsingeniør ved Tsjernobyls atomkraftverk.
 Sam Troughton − Aleksandr Akimov, nattskiftets vaktleder
 Robert Emms − Leonid Fjodorovitj Toptunov, sjefsingeniør med ansvar for reaktorstyring
 Adam Lundgren − Vyacheslav Brazhnik, turbinoperatør
 Kar Davies − Viktor Proskuryakov, SIUR-praktikant
 Jay Simpson − Valerij Perevoztjenko, reaktorseksjonens formann
 Billy Postlethwaite − Boris Stolyarchuk, kontrollingeniør i enhet 4.
 Adrian Rawlins − Nikolaj Fomin, sjefsingeniør ved Tsjernobyls atomkraftverk.
 Con O'Neill − Viktor Brjuchanov, sjef for Tsjernobyls atomkraftverk.
 Donald Sumpter − Zharkov, medlem av Prypjats utøvende komité
 Barry Keoghan − Pavel, en sivilist som rekrutteres til å bli en likvidator
 Ralph Ineson − Generalmajor Nikolaj Tarakanov, befalingsmann for likvidatorene
 Mark Lewis Jones − Generaloberst Vladimir Pikalov, kommandant for Sovjetunionens kjemiske styrker
 Alex Ferns − Glukhov, gruvearbeidernes arbeidsleder
 Michael Colgan − Mikhail Sjtjadov, kullindustriminister
 James Cosmo − Gruvearbeider
 Alan Williams − Charkov, assisterende KGB-sjef
 Fares Fares − Bacho, en russisk soldat
 David Dencik − Mikhail Gorbatsjov, generalsekretær i Sovjetunionens kommunistparti

Referanser

Eksterne lenker 
 
 

Britiske dramaserier
Dramaserier fra USA
TV-produksjoner på HBO
TV-produksjoner på Sky